สวัสดีค่ะ ดิฉันจะสอบถามค่ะว่า เคยมีเพศสัมพันธ์กับแฟนแล้วหลังจากมีเพศสัมพันธ์เสร็จจะเช็ดทำความสะอาด แล้วที่ทิชชู่มีเลือดติดมาค่ะ แต่ติดออกมาไม่ได้มากแต่ก็เห็นเป็นสีแดงๆค่ะ ก็รอดูอาการซักพักว่าเลือดจะไหลอีกไหม ปรากฏว่าไม่มีเลือดไหลค่ะ แล้วหลังจากนั้นก็ไม่มีเลือดดออกอีกค่ะ ทิ้งระยะห่างหลายเดือนเลยค่ะ พึ่งมามีเพศสัมพันธ์กับแฟนครั้งล่าสุดแล้วก็เช็ดทำความสะอาดเหมือนเดิม รอบนี้เป็นสีชมพูๆแบบอ่อนๆค่ะ ติดทิชชู่ออกมา กึ่งเลือดค่ะ แต่ออกมาน้อยมาก (ทุกครั้งที่กล่างถึงคือช่วงหลังจากมีประจำเดือนได้ประมาณ 5 - 10 วันค่ะ)
สวัสดีค่ะ การมีเลือดออกหลังจากมีเพศสัมพันธ์ เกิดขึ้นได้ค่ะ เนื่องจากอวัยวะเพศชายอาจจะมีขนาดใหญ่เกิดไป หรือ เกิดจากกิจกรรมที่ทำอาจจะมีความรุนแรงเกินไป หรือ ร่วมกับการสอดใส่อุปกรณ์อื่นๆ ขณะมีกิจกรรมทางเพศค่ะ และ อาจจะเกิดเนื่องมาจากการที่ต่อมบริเวณอวัยวะเพศหญิงยังสร้างสารล่อลื่นไม่เพียงพอทำให้มีการบาดเจ็บจากการมีเพศสัมพันธ์ได้ค่ะ ซึ่งถ้าไม่มีเลือดออกมากผิดปกติ หรือ ว่าเลือดหายไปเองก็ไม่น่ามีความกังวลอะไรค่ะ แต่ถ้ามีเลือดออกปริมาณมากอาจจะต้องไปหาสาเหตุค่ะ ลองสังเกตดูก่อนนะค่ะ